|  |  |
| --- | --- |
| **SKUODO RAJONO SAVIVALDYBĖS TARYBA** | |
|  | Teikti tarybai  Petras Pušinskas |
| **SPRENDIMAS** | |
| **DĖL SKUODO PRANCIŠKAUS ŽADEIKIO GIMNAZIJOS DIREKTORĖS GRAŽINOS SKARIENĖS DARBO SUTARTIES NUTRAUKIMO ŠALIŲ SUSITARIMU** | |
|  | |
| 2019 m. lapkričio 27 d. Nr. T10-193/T9- | |
| Skuodas | |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos darbo kodekso 54 straipsniu, 127 straipsnio 6 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 10 straipsniu ir atsižvelgdama į Skuodo Pranciškaus Žadeikio gimnazijos direktorės Gražinos Skarienės 2019 m. lapkričio 25 d. prašymą, Skuodo rajono savivaldybės taryba n u s p r e n d ž i a:

1. Sutikti su Skuodo Pranciškaus Žadeikio gimnazijos direktorės Gražinos Skarienės siūlymu ir nutraukti su ja darbo sutartį pagal Lietuvos Respublikos darbo kodekso 54 straipsnį (darbo sutarties nutraukimas šalių susitarimu) nuo 2019 m. lapkričio 29 d.

2. Išmokėti Gražinai Skarienei 66,49 darbo dienų nepanaudotų kasmetinių atostogų kompensaciją už 2018 m. sausio 5 d.–2019 m. lapkričio 29 d. darbo laikotarpį ir keturių mėnesių jos vidutinių darbo užmokesčių dydžio išeitinę išmoką.

3. Įgalioti Skuodo rajono savivaldybės merą Petrą Pušinską pasirašyti Susitarimą dėl darbo sutarties nutraukimo šalių susitarimu (pridedama) bei darbo sutarties nutraukimą.

4. Pavesti:

4.1. Skuodo Pranciškaus Žadeikio gimnazijos direktoriaus pavaduotojai ugdymui Danutei Kazlauskienei laikinai eiti Skuodo Pranciškaus Žadeikio gimnazijos direktoriaus pareigas nuo 2019 m. gruodžio 2 d. iki kol bus konkurso būdu paskirtas į pareigas Skuodo Pranciškaus Žadeikio gimnazijos direktorius.

4.2. Biudžetinių įstaigų buhalterinės apskaitos tvarkymo centrui mokėti Pranciškaus Žadeikio gimnazijos direktoriaus pavaduotojai ugdymui Danutei Kazlauskienei 30 procentų pareiginės algos pastoviosios dalies priemoką nuo 2019 m. gruodžio 2 d. iki kol bus paskirtas į pareigas Skuodo Pranciškaus Žadeikio gimnazijos direktorius.

5. Įpareigoti:

5.1. Skuodo Pranciškaus Žadeikio gimnazijos direktoriaus pavaduotoją ugdymui Danutę Kazlauskienę per 5 darbo dienas pranešti apie biudžetinės įstaigos vadovo atleidimą ir laikiną vadovo skyrimą Juridinių asmenų registro tvarkytojui.

5.2. Skuodo Pranciškaus Žadeikio gimnazijos direktorę Gražiną Skarienę atleidimo iš darbo dieną perduoti visą turtą, dokumentaciją ir reikalus Skuodo Pranciškaus Žadeikio gimnazijos direktoriaus pavaduotojai ugdymui Danutei Kazlauskienei.

Šis sprendimas gali būti skundžiamas Lietuvos Respublikos darbo kodekso nustatyta tvarka Klaipėdos darbo ginčų komisijai (Taikos pr. 28, Klaipėda) per vieną mėnesį nuo šio sprendimo priėmimo dienos.

Savivaldybės mero pavaduotoja,

pavaduojanti merą Daiva Budrienė

Alina Beniušienė, (8 440) 73 984